Publication: Magyar Közlöny
Issue: MK-2006-79 (Year: 2006, Number: 79)
Era: 2004-2010
Section: határozza meg [243/2003. (XII. 17.) Korm. rendelet]. Tantárgyunk esetében a NAT ajánlás
Paragraph Index: 901

4. Az élelmiszeripari szakmai alapozó oktatás fejlesztési feladatai A tantárgy tanulása során fejlődjenek a tanulóknak a szakmai tantárgyak tanulásához szükséges képességei, különösen az ismeretelemző, értelmező gondolkodás, a tapasztalatszerzés, a kreativitás, a szóbeli és írásbeli kommunikációs képességek. Az élelmiszeripari szakmai alapozó ismeretek mutassa be az élelmiszeripar történetét, sokszínűségét, fontosságát, jelentőségét, helyét a magyar nemzetgazdaságban, hívja fel a figyelmet a táplálkozás élettani hatására. A tanulók ismerjék fel, lássák meg a környezet, a technika, a szakma mögött az embert és a természetet, tiszteljék azok értékeit. Alkossanak véleményt tudásuk alapján az információkról, tudják összevetni a tapasztalataikat a tanult ismereteikkel, azokat adott szempontok szerint elemezni. 2006/79/II. szám Az élelmiszeripari szakmai alapozó ismeretek tanulása fejlessze az önálló és produktív feladatmegoldást, érezze meg a tanuló a tanulási eredmények, sikerek értékét, örömét. Alakuljon ki és erősödjön az élelmiszeripari munkához, életpályához való kötődésük. Szeressék a természetet, tiszteljék annak értékeit. Legyenek képesek önként feladatokat megoldani, alkalmazzák a szakmai ismereteiket. Ismerjék fel az élelmiszeripari technológiák, anyagok tulajdonságait, környezeti hatásukat. Az élelmiszeripari szakmai alapozó gyakorlatok tanulása során fejlődjön a gyakorlati feladatmegoldódó képességük, ismeretalkotó és szintetizáló gondolkodásuk. Értelmezzék, fogadják el és tudatosan alkalmazzák a gyakorlati tevékenységek végzéséhez szükséges szabályokat. Tanulják meg beosztani a rendelkezésükre álló időt, sajátítsák el az eszközök balesetmentes, biztos használatát. Az élelmiszeripari szakmai alapozó gyakorlatok tanulása során tanulják meg önállóan végrehajtani az egyszerű műveleteket. Tudjanak az eszközökkel helyesen és célszerűen dolgozni. Ismerjék meg a felhasznált anyagokat, és használják önállóan az alkalmazott eljárásokat, Tudatosan alkalmazzák a szakmai tevékenységekhez szükséges magatartási szabályokat, magatartásformákat.

Source: https://magyarkozlony.hu/hivatalos-lapok/7ba66e68d98430c592ceb9544edaf158b09e674d/dokumentumok/092aae5a881b0a3521e547815a6192e60be698be/letoltes